Document ID: 32013D0735

KOMMISSIONENS GENNEMFØRELSESAFGØRELSE
af 7. november 2013
om vedtagelse af femte ajourførte liste over lokaliteter af fællesskabsbetydning i det pannoniske biogeografiske område
(meddelt under nummer C(2013) 7348)
(2013/735/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets direktiv 92/43/EØF af 21. maj 1992 om bevaring af naturtyper samt vilde dyr og planter (1), særlig artikel 4, stk. 2, tredje afsnit, og
ud fra følgende betragtninger:
(1)
Det pannoniske biogeografiske område, som omhandlet i artikel 1, litra c), nr. iii), i direktiv 92/43/EØF, omfatter dele af Tjekkiets, Rumæniens og Slovakiets territorier i Unionen samt Ungarns territorium i Unionen som specificeret på det biogeografiske kort, der blev godkendt den 20. april 2005 af det udvalg, som er nedsat ved direktivets artikel 20, i det følgende benævnt »Habitatudvalget«.
(2)
Det er nødvendigt at gøre videre fremskridt med etableringen af Natura 2000-nettet, der blev påbegyndt i 1995, og som er en væsentlig faktor for beskyttelsen af biodiversiteten i Unionen.
(3)
Den foreløbige liste og de fire første ajourførte lister over lokaliteter af fællesskabsbetydning i det pannoniske biogeografiske område som omhandlet i direktiv 92/43/EØF, blev vedtaget ved Kommissionens beslutning 2008/26/EF (2) og 2009/90/EF (3) og afgørelse 2011/86/EU (4) og gennemførelsesafgørelse 2012/10/EU (5) og 2013/24/EU (6). I henhold til artikel 4, stk. 4, og artikel 6, stk. 1, i direktiv 92/43/EØF skal den pågældende medlemsstat udpege de lokaliteter, der står på listen over lokaliteter af fællesskabsbetydning i det pannoniske biogeografiske område, som særlige bevaringsområder hurtigst muligt og inden for højst seks år ved at opstille bevaringsprioriteter og iværksætte de nødvendige bevaringsforanstaltninger.
(4)
Som led i den dynamiske tilpasning af Natura 2000-nettet ajourføres listerne over lokaliteter af fællesskabsbetydning. En ajourføring af listen over lokaliteter af fællesskabsbetydning i det pannoniske biogeografiske område er derfor nødvendig.
(5)
På den ene side er ajourføringen af listen over lokaliteter af fællesskabsbetydning i det pannoniske biogeografiske område nødvendig for at medtage yderligere lokaliteter, der er blevet foreslået siden 2011 af medlemsstaterne som lokaliteter af fællesskabsbetydning for det pannoniske biogeografiske område i henhold til artikel 1 i direktiv 92/43/EØF. For disse yderligere lokaliteter bør forpligtelserne i medfør af artikel 4, stk. 4, og artikel 6, stk. 1, i direktiv 92/43/EØF gælde hurtigst muligt og inden for højst seks år fra vedtagelsen af denne afgørelse.
(6)
På den anden side er ajourføringen af listen over lokaliteter af fællesskabsbetydning i det pannoniske biogeografiske område nødvendig for at afspejle ændringer i lokalitetsrelaterede oplysninger, som medlemsstaterne har meddelt efter vedtagelsen af den foreløbige og de første fire ajourførte EU-lister. I den betydning udgør denne ajourførte liste over lokaliteter af fællesskabsbetydning i det pannoniske biogeografiske område en konsolideret udgave af listen over lokaliteter af fællesskabsbetydning i det pannoniske biogeografiske område. Det bør fremhæves, at forpligtelserne i medfør af artikel 4, stk. 4, og artikel 6, stk. 1, i direktiv 92/43/EØF bør gælde for alle lokaliteter, der er anført i denne afgørelse, hurtigst muligt og inden for højst seks år fra vedtagelsen af den liste over lokaliteter af fællesskabsbetydning, som lokaliteten var opført på første gang.
(7)
I overensstemmelse med artikel 4, stk. 1, i direktiv 92/43/EØF tilsendte de pågældende medlemsstater mellem maj 2004 og oktober 2012 Kommissionen lister over lokaliteter, der er foreslået som lokaliteter af fællesskabsbetydning, som omhandlet i nævnte direktivs artikel 1, for det pannoniske biogeografiske område.
(8)
Listerne over de foreslåede lokaliteter var ledsaget af oplysninger om hver lokalitet. Siden 2012 er disse oplysninger blevet indgivet på den formular, som er fastlagt ved Kommissionens gennemførelsesafgørelse 2011/484/EU af 11. juli 2011 om en formular for oplysninger vedrørende Natura 2000-lokaliteter (7).
(9)
Disse oplysninger omfatter kortet over den lokalitet, de pågældende medlemsstater har foreslået, lokalitetens navn, beliggenhed og udstrækning samt oplysninger fremkommet ved anvendelse af kriterierne i bilag III til direktiv 92/43/EØF.
(10)
Kommissionen har i forståelse med de enkelte medlemsstater opstillet et udkast til en liste, som også indeholder lokaliteter med prioriterede naturtyper eller prioriterede arter, og der bør på grundlag af dette udkast vedtages en ajourført liste over lokaliteter, der er udvalgt som lokaliteter af fællesskabsbetydning i det pannoniske biogeografiske område.
(11)
Kendskabet til forekomsten og fordelingen af naturtyperne og arterne bliver stadig bedre som følge af den overvågning, der finder sted i medfør af artikel 11 i direktiv 92/43/EØF. Derfor er lokaliteterne på EU-niveau blevet vurderet og udvalgt på grundlag af de bedste foreliggende oplysninger.
(12)
Nogle medlemsstater har ikke foreslået lokaliteter nok til at imødekomme kravene i direktiv 92/43/EØF for nogle naturtyper og arter. For de naturtyper og arter kan det derfor ikke konkluderes, om Natura 2000-nettet er fuldstændigt. Når der tages hensyn til den tid, der går, inden oplysningerne modtages og der opnås enighed med medlemsstaterne, er det nødvendigt at vedtage en ajourført liste over lokaliteter, der efterfølgende skal revideres i overensstemmelse med bestemmelserne i artikel 4 i direktiv 92/43/EØF.
(13)
Da der fortsat ikke er tilstrækkeligt kendskab til forekomsten og fordelingen af nogle naturtyper i bilag I og nogle arter i bilag II til direktiv 92/43/EØF, bør det ikke konkluderes, om Natura 2000-nettet er fuldstændigt eller ej. Listen bør om nødvendigt revideres i overensstemmelse med artikel 4 i direktiv 92/43/EØF.
(14)
For at gøre lovgivningen klar og gennemskuelig bør gennemførelsesafgørelse 2013/24/EU ophæves.
(15)
Foranstaltningerne i denne afgørelse er i overensstemmelse med udtalelse fra Habitatudvalget -
VEDTAGET DENNE AFGØRELSE:
Artikel 1
Den femte ajourførte liste over lokaliteter af fællesskabsbetydning i det pannoniske biogeografiske område, som omhandlet i artikel 4, stk. 2, tredje afsnit, i direktiv 92/43/EØF, er fastsat i bilaget til denne afgørelse.
Artikel 2
Gennemførelsesafgørelse 2013/24/EU ophæves.
Artikel 3
Denne afgørelse er rettet til medlemsstaterne.
Udfærdiget i Bruxelles, den 7. november 2013.

Labels: 18
20